Bunker af lektier og en kamp om at fremstå klogest i timerne og at få de bedste karakterer.

For nogle gymnasieelever fylder karaktererne så meget, at de holder sig tilbage fra at deltage i undervisningen af frygt for at sige noget forkert, viser en ny undersøgelse fra Danske Gymnasieelevers Sammenslutning (DGS). Undersøgelsen bygger på spørgeskemaer, som er sendt ud til alle gymnasieelever, og 6.490 gymnasieelever har deltaget. Undersøgelsen er derfor ikke statistisk signifikant. Knap hver tredje af de elever, som har svaret, siger, at de er bange for række hånden op af frygt for at sige noget, der kan påvirke deres karakterer negativt.

Tendensen vækker bekymring hos både lærere og forskere.